**ՀԻՄՆԱՎՈՐՈՒՄ**

ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 23 –Ի ԹԻՎ 167-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է՝

Վանաձորի համայնքապետարանի աշխատակազմի կոմունալ տնտեսության, բարեկարգման և շրջակա միջավայրի պահպանության բաժնի պետի կողմից ներկայացված զեկուցագրով, որի համաձայն անհրաժեշտություն է առաջացել վերանորոգել Տիգրան Մեծի թիվ 41 շենքի բակի խաղահրապարակի հենապատը, որի փլուզումը վտանգավոր է բնակիչների և երեխաների համար։

1. Առաջարկվող կարգավորման նպատակը,

Կատարելով փոփոխություններ Վանաձոր համայնքի 2020 թվականի բյուջեի ծախսային մասում, 2451 տողի «Հենապատերի վերականգնում» ծրագրով կնախատեսվի համապատասխան ֆինանսական միջոց հենապատը վերականգնելու համար, համաձայն նախահաշվի:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

 Փոփոխությունների արդյունքում ակնկալվում է բնակչության և երեխաների համար ստեղծել անվտանգ և ապահով բակային տարածք: